Ons vertrek na Dullstroom waar ons tee kan geniet met die heerlikste pannekoeke en oornag vir 2 aande in Sabie. Ons gaan besigtig ook die pragtigste Azalea`s wat net in hierdie area voorkom.
Na `n vroeë ontbyt vertrek ons na die Nasionale Krugerwildtuin, die grootste wildreservaat in SA! By die ruskampe gaan ons bene rek en die hongerpyne stil. Ons oornag die volgende twee nagte in die Koningkryk van Swaziland.
Na`n goeie nagrus en ontbyt, verlaat ons Swaziland deur die Golela grenspos na St Lucia waar ons die vars seelug vir die volgende twee dae gaan inasem.
Vandag verken ons die iSimangaliso Vleiland Park. Ons besoek ook Kaap-Vidal en hou piekniek op die strand. Ons sluit die dag af met `n bootrit op die meer.